অর্থনীতির বর্তমান অবস্থা বিশ্লেষণ করতে গেলে স্বভাবতই যে জিনিসটি আমাদের মাথায় রাখতে হয় তা হলো, আমরা কোত্থেকে শুরু করছি। এই প্রসঙ্গে গত অর্থবছরের অর্থনৈতিক পরিস্থিতি কী ছিল এবং তার আগের বছরের তুলনায় গত অর্থবছরের পরিস্থিতি কী ছিল সেটাও ভাবতে হবে। সেটা বিবেচনায় আনলে আমরা দেখতে পাবো, বেশ অনেকগুলো সূচকেই অর্থনীতির ধারায় একটা নিম্নগতি প্রতিয়মান হচ্ছে। এ প্রসঙ্গে প্রথমে বলা দরকার, যেকোনো অর্থনীতিরই মূল্যায়ন করতে গেলে আমাদের চিন্তা করতে হয় কোন্ লক্ষ্যে পৌঁছানো আমাদের অভীষ্ট। এবং এই লক্ষ্য নির্ধারণ সাধারণত করা হয় জাতীয় উৎপাদনের প্রবৃদ্ধির মাপকাঠিতে। সেই দিক থেকে বিবেচনা করলে আমরা দেখতে পাচ্ছি, ২০১২-১৩ অর্থবছরে ২০১১-১২ অর্থবছরের তুলনায় প্রবৃদ্ধি কম হয়েছে। আবার ২০১১-১২ অর্থবছরে ২০১০-১১ এর তুলনায় কম হয়েছে। ২০১০-১১ অর্থবছরে আমাদের প্রবৃদ্ধির হার ছিল ৬.৭ শতাংশ। ২০১১-১২ অর্থবছরে এটা দাঁড়িয়েছে ৬.৩ শতাংশ। ২০১২-১৩ অর্থবছরে ৬ শতাংশ। এবং এর পেছনের কারণগুলো অনুসন্ধান করলে দেখা যাবে বেশ কিছু সূচকে অর্থনীতির যে গতি সেটা নি¤œগামী।